**Üllés Nagyközségi Önkormányzat Képviselő-testületének**

**17/2019. (XI.13.)önkormányzati rendelete**

**a helyi önkormányzati képviselők és bizottsági tagok tiszteletdíjáról és egyéb juttatásairól**

Üllés Nagyközségi Önkormányzat Képviselő-testülete a Magyarország Alaptörvénye 32. cikk (1) bekezdés d) pontja és (2) bekezdése alapján, valamint a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 143. § (4) bekezdés f) pontjában kapott felhatalmazás alapján, az Mötv. 35. § (1) bekezdésében meghatározott feladatkörében eljárva a következőket rendeli el:

**Általános rendelkezések**

1. **§**

(1) A rendelet hatálya Üllés Nagyközségi Önkormányzat Képviselő-testületének (továbbiakban: Képviselő-testület) tagjaira és bizottsága(inak) elnökére, valamint tagjaira terjed ki.

(2) A rendelet hatálya nem terjed ki a polgármesterre és az alpolgármesterre.

**2. §**

 (1) A Képviselő-testület az 1. § (1) bekezdésben megnevezett személyek részére jelen rendeletben foglalt keretek között tiszteletdíjat állapít meg.

(2) A Képviselő-testület természetbeni juttatást nem állapít meg.

(3) Az e rendelet szerinti jogosultak a megbízatásuk keletkezése napjától a megbízatásuk megszűnése napjáig jogosultak az e rendelet szerinti tiszteletdíjra.

**Tiszteletdíj mértéke**

1. **§**
2. A képviselő havi tiszteletdíja bruttó 50.000,- Ft.
3. A bizottsági elnök havi tiszteletdíja bruttó 70.000,- Ft.
4. A bizottsági tag tiszteletdíja – ha a bizottsági tag egyben képviselő is – bruttó 60.000,- Ft.
5. A bizottsági tag tiszteletdíja – ha a bizottsági tag nem képviselő – bruttó 30.000,- Ft .
6. A tiszteletdíjat a tárgyhónapot követő hónap 10. napjáig kell a jogosult részére átutalással kifizetni.

**A tiszteletdíj megvonásának és csökkentésének szabályai**

**4. §**

(1) A megválasztott képviselő, bizottsági elnök és tag köteles a képviselő-testület, illetve a bizottság munkájában rendszeresen részt venni, a képviselő-testület, a bizottság ülésein megjelenni, távolmaradását előzetesen írásban (a hivatal@ulles.hu email címre) bejelenteni.

(2) A képviselői, illetve bizottsági tagsági kötelezettség megszegésének eseteit, a kötelezettségét megszegő képviselő, bizottsági tag tiszteletdíját érintő szankcionálást az Önkormányzat Szervezeti és Működési Szabályzata tartalmazza.

(3) Az (1) bekezdés szerinti tiszteletdíj-csökkentésről a polgármester javaslatára a Képviselő-testület dönt.

**Egyéb juttatások**

**5. §**

Az önkormányzati képviselőnek a képviselő-testület képviseletében vagy a képviselő-testület, továbbá a polgármester megbízásából végzett tevékenységével összefüggő, általa előlegezett, számlával igazolt, szükséges költségét az Önkormányzat megtéríti. A megtérítést a polgármester engedélyezi.

**Záró rendelkezések**

**6.§**

(1) E rendelet a kihirdetését követő napon lép hatályba.

(2) E rendelet hatályba lépésével egyidejűleg hatályát veszti Üllés Nagyközség Képviselőtestületének az önkormányzati képviselők és bizottsági tagok tiszteletdíjának mértékéről szóló 13/2014. (X. 22.) önkormányzati rendelete.

Üllés, 2019. november 12.

Nagy Attila Gyula Dr. Borbás Zsuzsanna polgármester jegyző

A rendelet kihirdetve:

2019. november 13.

Dr. Borbás Zsuzsanna

jegyző